** PROIECT/S**

**REPUBLICA MOLDOVA**

**RAIONUL CĂUŞENI**

**CONSILIUL ORĂŞENESC CĂUŞENI**

**DECIZIA nr. 8/29**

din 23 august 2019

Cu privire la aprobarea regulamentului

Consiliului de cenzori al Î.M. “Salubrizare

și Amenajare Căușeni”

Avînd în vedere:

Statutului Întreprinderii Municipale “Salubrizare și Amenajare Căușeni”,

în conformitate cu art.10 alin.(2) din Legea nr. 246/2017 cu privire la întreprinderea de stat și întreprinderea municipală,

În temeiul art. 3, 5 (1), 7, 10, 14 (1) lit.m), (2), 19 (3), 20 (5) din Legea privind administraţia publică locală nr. 436 – XVI din 28.12.2006, Consiliul orăşenesc Căuşeni, **DECIDE**:

1.Se aprobă regulamentul Consiliului de cenzori al Î.M. “Salubrizare și Amenajare Căușeni” conform anexelor nr.1 parte integrată a prezentei Decizii.

2.Directorul Întreprinderii Municipale va asigura executarea prevederilor regulamentul Consiliului de cenzori al Î.M. “Salubrizare și Amenajare Căușeni”.

3.Prezenta Decizie se comunică:

- Primarului interimar al or. Căușeni;

- Directorul Întreprinderii Municipale ,,Salubrizare și Amenajare Căușeni,,;

- Oficiului Teritorial Căuşeni al Cancelariei de Stat a Republicii Moldova și se aduce la cunoştinţă publică prin intermediul afişării.

Primar interimar Victor Lebedev

Specialist Victor Caraman

Secretarul Consiliului orășenesc Căușeni Ala Cucoș-Chiselița

Avizat: Șipitca D.

Anexa nr.1

la Decizia Consiliului orășenesc Căușeni

nr. 8/29 din 23.08.2019

**REGULAMENTUL**

**al Comisiei de cenzori al Întreprinderii Municipale “Salubrizare și Amenajare Căușeni**

1. Regulamentul al Comisiei de cenzori al Întreprinderii Municipale (în continuare – Regulament) este elaborat în conformitate cu art.10 alin.(2) din Legea nr.246/2017 cu privire la întreprinderea de stat și întreprinderea municipală, alte acte normative ale Republicii Moldova, precum şi în baza Statutului Î.S.“Salubrizare și amenajare Căușeni” (în continuare – Întreprindere).

2. Regulamentul stabileşte competenţa, modul de desemnare şi activitate a Comisiei de cenzori al Întreprinderii.

3. Comisia de cenzori face parte din organele de conducere ale Întreprinderii, reprezentand organul de control al acesteia.

4. Membrii Comisiei de cenzori îşi exercită atribuţiile prin cumul cu funcţia lor de bază.

5. Președintele și membrii Comisiei de cenzori se desemnează de către fondator pe un termen de 2 ani.

6. Componenţa numerică a Comisiei de cenzori se stabileşte de Fondator în număr de 3 persoane.

7. În componenţa comisiei de cenzori a întreprinderii pot fi incluşi reprezentanţi ai fondatorului, ai autorităţilor administraţiei publice centrale, precum şi ai colectivului de muncă.

8. Membri ai comisiei de cenzori nu pot fi:

a) conducătorul autorității executive a unității administrativ-teritorial ;

b) membrii autorității deliberative;

c) persoana care are o vechime totală de muncă mai mică de 3 ani;

d) administratorul şi contabilul-şef ai Întreprinderii;

e) membrii consiliului de administraţie, persoanele necalificate în contabilitate, finanţe, economie, jurisprudenţă sau cele desemnate în cel puţin 4 comisii de cenzori ale întreprinderilor de stat;

f) persoana condamnată, prin hotărîre definitivă şi irevocabilă a instanţei de judecată, pentru infracţiuni în privinţa patrimoniului, infracţiuni de corupţie în sectorul privat, care cade sub incompatibilităţile şi restricţiile prevăzute la art.16–21 din Legea nr.133/2016 privind declararea averii şi a intereselor personale, precum şi căreia nu i-au fost stinse antecedentele penale.

f) alte persoane, dacă statutul întreprinderii limitează calitatea lor de membru în cadrul Comisiei de cenzori.

9. Ședințele ordinare ale Comisiei de cenzori se convoacă de Președinte, care stabilește data, ora și locul petrecerii ședinței Comisiei de cenzori și ordinea de zi a ședinței.

10. Ordinea de zi şi materialele şedinţei se aduc la cunoştinţa membrilor Comisiei de cenzori cu cel puţin 5 zile lucrătoare înainte de ziua şedinţei, de către secretarul acesteia.

11. Şedinţa comisiei de cenzori este deliberativă dacă la ea participă cel puţin 2/3 din membrii acestuia.

12. La prima ședință a Comisiei de cenzori, care se convoacă nu mai tîziu de o lună după desemnarea acesteia, se alege secretarul Comisiei de cenzori și se aprobă planul de activitate al Comisiei.

13. La ședințele Comisiei de cenzori, convocate înainte de efectuarea fiecărui control, se stabilește scopul și domeniile de activitate ale întreprinderii supuse controlului, lista documentelor necesare pentru efectuarea controlului, termenul limită pentru prezentarea raportului, examinarea scrisoarii către conducere emisă de societatea de audit, după caz.

14. Hotărîrile comisiei de cenzori se adoptă cu votul majorităţii membrilor prezenți la ședința.

17. Şedinţele comisiei de cenzori se consemnează în procese-verbale, care se semnează de către toţi membrii comisiei participanţi la şedinţă şi se păstrează la secretarul acesteia.

18. Comisia de cenzori a întreprinderii exercită semestrial controlul activităţii economico-financiare a acesteia.

19. Scopurile activității comisiei de cenzori sunt:

a) controlul activităţii economico-financiare a Întreprinderii;

b) aprecierea plenitudinii şi autenticităţii datelor reflectate în documentele primare, registrele contabile şi situațiile financiare ale societăţii;

c) controlul privind respectarea actelor normative în activitatea economicofinanciară a Întreprinderii;

d) verificarea modului de gestionare de către Întreprindere a riscurilor semnificative;

e) verificarea corectitudinii desfăşurării procedurilor de achiziţie a bunurilor, lucrărilor şi a serviciilor de către Întreprindere;

f) monitorizarea implementîrii recomandărilor expuse în raportul de audit și acordarea suportului metodologic la realizarea lor.

20. Comisia de cenzori, din propria iniţiativă, la cererea fondatorului, a administratorului sau la cererea consiliului de administraţie, efectuează controale inopinate ale activităţii Întreprinderii.

21. Administratorul Întreprinderii este obligat să asigure, în termen de 1 zi lucrătoare, prezentarea documentelor necesare pentru efectuarea controlului.

22. În urma controlului, Comisia de cenzori întocmeşte un raport, care va reflecta:

a) analiza indicatorilor economico-financiari şi evaluarea capacităţii Întreprinderii de aşi continua activitatea;

b) evaluarea rezultatelor economico-financiare ale Întreprinderii prin prisma evoluţiei indicatorilor principali (profitul net, venitul din vînzări şi alţi indicatori ce ţin de condiţiile de activitate concrete ale întreprinderii respective) în raport cu perioada corespunzătoare a anului precedent, în vederea stabilirii de către consiliul de administraţie a plafonului concret al salariului Administratorului, pasibil limitării, pentru anul în curs;

c) corectitudinea desfăşurării procedurilor de achiziţie a bunurilor, lucrărilor şi a serviciilor;

d) informaţia despre fapte de încălcare a legislaţiei, a statutului şi a regulamentelor interne ale întreprinderii, precum şi despre valoarea prejudiciului cauzat;

e) informaţia privind măsurile întreprinse de către administrator pentru înlăturarea deficienţelor identificate în procesul misiunii de audit;

f) recomandările pe marginea rezultatelor controlului;

g) circumstanţele care au împiedicat efectuarea controlului.

23. Raportul se semnează de către toţi membrii Comisiei de cenzori care au participat la control. Membrii comisiei de cenzori care nu sînt de acord cu raportul acesteia, în termen de 3 zile lucrătoare, îşi expun opinia separată, care se va anexa la raport.

24. Preşedintele Comisiei de cenzori, în termen de 3 zile lucrătoare, va transmite raportul comisiei de cenzori administratorului şi preşedintelui consiliului de administraţie.

25. Membrii Comisiei de cenzori sunt datori să păstreze secretul comercial despre activitatea antreprenorială a Societăţii şi să nu includă în actele controlului informaţii ce l-ar divulga.

26. Membrul Comisiei de cenzori interesat de efectuarea de către Întreprindere a unei tranzacţiei cu conflict de interese este obligat să comunice administratorului şi Președintelui consiliului de administraţie despre existenţa conflictului de interese între Întreprindere şi acesta şi/sau persoanele apropiate lui pînă la luarea deciziei privind încheierea tranzacţiei cu conflict de interese, prezentînd informaţia despre: a) descrierea situaţiei care conduce la crearea conflictului de interese; b) bunurile, serviciile, drepturile, instrumentele financiare sau orice alte active aferente tranzacţiei cu conflict de interese.

27. La cererea consiliului de administraţie sau a administratorului, membrul Comisiei de cenzori interesat de efectuarea de către Întreprindere a tranzacţiei, în cazul în care nu a comunicat despre existenţa conflictului de interese conform pct. 26 din prezentul Statut, este obligat să repare prejudiciul cauzat Întreprinderii şi să compenseze venitul ratat al acesteia.

28. Pentru neprezentarea sau prezentarea cu întîrziere a informaţiei specificate la pct.26 din prezentul Statut, membrii Comisiei de cenzori interesați de efectuarea de către Întreprindere a tranzacţiei cu conflict de interese răspund în conformitate cu legislaţia.

29. Cuantumul retribuţiei muncii membrilor Comisiei de cenzori se stabileşte de Fondator, în funcţie de indicii economico-financiari (numărul mediu scriptic al personalului, venitul din vînzări etc.) ai Întreprinderii.

30. Membrii Comisiei de cenzori sînt în drept să participe, cu vot consultativ, la şedinţele consiliului de administraţie.

31. Prezentul Regulament are 31 de puncte,este expus pe 5 pagini și intră în vigoare la data aprobării de către Fondator.